CELEX: 32010R0350
Language: hu
Date: 2010-04-23 00:00:00
Title: A Bizottság 350/2010/EU rendelete ( 2010. április 23. ) a metionin-hidroxi-analóg mangánkelátjának valamennyi állatfaj takarmány-adalékanyagaként történő engedélyezéséről (EGT-vonatkozású szöveg)

24.4.2010   
            
            
               HU
            
            
               Az Európai Unió Hivatalos Lapja
            
            
               L 104/34
            
         A BIZOTTSÁG 350/2010/EU RENDELETE
   (2010. április 23.)
   a metionin-hidroxi-analóg mangánkelátjának valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának indokairól és a vonatkozó eljárásokról.
            
         
               (2)
            
            
               Az 1831/2003/EK rendelet 7. cikkével összhang a Bizottsághoz kérelem érkezett az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tápértékkel rendelkező adalékanyagok” adalékanyag-kategóriába sorolandó metionin-hidroxi-analóg mangánkelátjának valamennyi állatfaj takarmány-adalékanyagaként történő engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (továbbiakban: Hatóság) 2009. december 9-i véleménye (2) alapján, összevetve a Hatóság 2009. szeptember 15-én (3), illetve 2008. április 15-én kiadott véleményével (4), megállapítható, hogy a metionin-hidroxi-analóg mangánkelátja nincs káros hatással az állati vagy emberi egészségre, sem a környezetre. A 2008. április 15-én kiadott vélemény szerint az említett készítmény rendelkezésre álló mangánforrásnak felhasználásának tekinthető, és valamennyi állatfaj vonatkozásában megfelel a tápértékkel rendelkező adalékanyagokra vonatkozó feltételeknek. A Hatóság a felhasználók biztonsága érdekében megfelelő intézkedések bevezetését javasolja. Úgy véli, hogy nem szükséges elrendelni a forgalomba hozatalt követő egyedi nyomonkövetési előírásokat. Emellett ellenőrizte az 1831/2003/EK rendelettel létrehozott közösségi referencialaboratóriumnak a takarmányban lévő adalékanyagok vizsgálatára vonatkozó analitikai módszerrel kapcsolatban benyújtott jelentését is.
            
         
               (5)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               A metionin-hidroxi-analóg mangánkelátjának brojlercsirkék takarmány-adalékanyagaként történő engedélyezéséről szóló, 2010. február 5-i 103/2010/EK bizottsági rendelet (5) már engedélyezte e készítményt brojlercsirkék takarmány-adalékanyagaként. Az említett rendeletet hatályon kívül kell helyezni.
            
         
               (7)
            
            
               Az ebben a rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   A 103/2010/EK rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  The EFSA Journal (2010) 8(1): 1424.
   
      (3)  The EFSA Journal (2009) 7(9): 1316.
   
      (4)  The EFSA Journal (2008) 692, 1. o.
   
      (5)  HL L 35., 2010.2.6., 1. o.
   
      MELLÉKLET
      
                  Az adalékanyag azonosítószáma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Az elem (Mn)tartalma (mg/kg) a 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok. Funkcionális csoport: nyomelemek vegyületei
                  
               
            
                  3b5.10
               
               
                  —
               
               
                  Metionin-hidroxi-analóg mangánkelátja
               
               
                  
                               
                           
                           
                              Az adalékanyag jellemzése:
                              
                                           
                                       
                                       
                                          Metionin-hidroxi-analóg mangánkelátja, amely 15,5–17 % mangánt és 77–78 % butánsavat (2-hidroxi-4-metiltio) tartalmaz
                                       
                                    
                                           
                                       
                                       
                                          Ásványi olaj: ≤ 1 %
                                       
                                    
                        
                               
                           
                           
                              Analitikai módszer (1):
                              Az EN 15510:2007 szabványnak megfelelő induktív csatolású plazma atomemissziós spektrometria (ICP-AES)
                           
                        
               
                  Valamennyi faj
               
               
                  —
               
               
                  —
               
               
                  Halak: 100 (összesen)
                  Egyéb fajok: 150 (összesen)
               
               
                  
                              1.
                           
                           
                              Az adalékanyag előkeverék formájában belekeverendő a takarmányba.
                           
                        
                              2.
                           
                           
                              Biztonsági okokból: használatkor védőmaszk, védőszemüveg és kesztyű viselése kötelező.
                           
                        
               
                  2020. május 14.
               
            
         (1)  Az analitikai módszerek részletes leírása a közösségi referencialaboratórium alábbi honlapján található: http://irmm.jrc.ec.europa.eu/crl-feed-additives